Απόφαση 2004/188/ΚΕΠΠΑ του Συμβουλίου της 23ης Φεβρουαρίου 2004 σχετικά με το διορισμό του αρχηγού αποστολής/αστυνομικού επιτρόπου της αστυνομικής αποστολής της Ευρωπαϊκής Ένωσης (ΑΑΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 23 παράγραφος 2, την κοινή δράση 2002/210/ΚΕΠΠΑ, της 11ης Μαρτίου 2002, για την αστυνομική αποστολή της Ευρωπαϊκής Ένωσης(1), και ιδίως το άρθρο 4, Εκτιμώντας τα ακόλουθα: (1) Το άρθρο 4 της κοινής δράσης 2002/210/ΚΕΠΠΑ προβλέπει ότι το Συμβούλιο, κατόπιν προτάσεως του Γενικού Γραμματέα/Ύπατου Εκπροσώπου, διορίζει τον αρχηγό αποστολής/αστυνομικό επίτροπο. (2) Ο Γενικός Γραμματέας/Ύπατος Εκπρόσωπος πρότεινε το διορισμό του βοηθού επιτρόπου κ. Bartholomew Kevin Carty, ΑΠΟΦΑΣΙΖΕΙ: Άρθρο 1 Ο κ. Bartholomew Kevin Carty διορίζεται αρχηγός αποστολής/αστυνομικός επίτροπος της ΑΑΕΕ από την 1η Μαρτίου 2004. Άρθρο 2 Η παρούσα απόφαση παράγει αποτελέσματα από την ημέρα που υιοθετείται. Εφαρμόζεται έως την 1η Μαρτίου 2005. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 23 Φεβρουαρίου 2004.

[Source: multi_eurlex | Tokens: 1038]